Fil-budget għas-sena d-dieħa se jiġu inċentivati kumpaniji biex jimpjegaw persuni b’diżabbiltà bi krediti ta’ taxxa ta’ mhux aktar minn €4,500 għal kull impjegat diżabbli, fosthom b’eżenzjoni mill-ħlas tal-bolla u possibbilment tnaqqis mit-taxxa fuq il-profitti ekwivalenti għall-paga tal-persuna diżabbli. Biex jiġu integrati iktar persuni b’diżabilità fis-suq tax-xogħol, il-Gvern se jkun qed jimplimenta l-liġi li kull kumpanija b’aktar minn 20 persuna trid timpjega mill-inqas 2% ta’ persuni b’diżabilità. Fond nazzjonali għall-persuni b’diżabbiltà Min mhux se jħaddem il-minimu legali, min iħaddem se jintalab jagħmel kontribuzzjoni annwali ta’ €2,400 għal kull persuna diżabbli li suppost qiegħed iħaddem, bil-flus se jinġabru f’fond nazzjonali għall-integrazzjoni tal-persuni b’diżabilità li se jitmexxa mill-ETC u se jintuza għall-programmi ta’ taħriġ u xogħol ta’ persuni b’diżabilità. Il-Gvern se jivvota nofs miljun ewro biex persuni b’dizabilità jwettqu xoghol fuq dokumenti pubbliċi, inizjattiva li se toħloq 80 impjieg għall-persuni b’diżabilità f’Għawdex.